# Baisogalos vidurinė mokykla

### Straipsnis iš Vikipedijos, laisvosios enciklopedijos.

Baisogalos vidurinė mokykla
[[Vaizdas:|Baisogalos vidurinė mokykla|center|350px]]
Emblema: | [[Vaizdas:|Baisogalos vidurinė mokykla herbas|center|180px]]
Miestas (gyvenvietė): | Baisogala, Radviliškio raj.
Mokyklos direktorė(-ius) | Alfredas Jasiūnas
Mokinių skaičius | 695
Įkūrimo data: | 1677
Išleista laidų: |
Darbuotojų skaičius | 53

Radviliškio rajono Baisogalos vidurinė mokykla – dieninė, savarankiško mokymosi bendrojo lavinimo mokykla Radviliškio raj., Baisogaloje, Mokyklos g. 25, vykdanti pradinio, pagrindinio, vidurinio ir papildomo ugdymo programas. Įstaigos kodas 190672543. Filialas Radviliškio rajono Baisogalos vidurinės mokyklos Skėmių skyrius.

## [taisyti] Istorija

Pirmoji mokykla istoriniuose raštuose minima 1677 m. 1791 m. Baisogalai suteiktos Magdeburgo teisės ir miesto herbas. 1824 m. Baisogalos pradžios mokyklą baigė 6 mokiniai. Kiek vėliau joje mokėsi 30 mokinių. Kauno gubernatoriaus įsakymu 1862 m. mokykla uždaryta, bet 1867 m. caro valdžios iniciatyva atidaryta vienklasė pradinė mokykla, kurioje mokoma rusų kalba. 1867 m. mokykloje mokėsi 32 berniukai ir 21 mergaitė, mokykla veikė iki 1915 m. 1919 m. Baisogaloje suformuota keturių klasių pradinė mokykla. Joje dirbo mokytojai Kulpavičiai. 1927 m. vedėja dirba P. Lašaitė (Juozaitienė). 1935 m. pastatyta nauja medinė mokykla. 1938 m. mokykla perorganizuota į pagrindinę Lietuvos mokyklą. Šiai mokyklai vadovo S. Každailis.

1944 m. spalio 1 d. Komaro rūmuose atidaryta progimnazija su perspektyva peraugti į gimnaziją. Mokykloje mokėsi 320 mokinių. 1946 m. mokykla perorganizuota į gimnaziją. 1948 m. gimnazijai suteiktas vidurinės mokyklos statusas. 1949 m. išleista pirmoji 12 merginų ir 10 vaikinų abiturientų laida. Direktorės A. Gergelytės pastangomis, 1953 m. baisogaliečių vaikai persikėlė į naują tipinę mokyklą, kurioje mokėsi 450 mokinių.

1973 m. baigtas statyti priestatas, pereinama prie kabinetinės sistemos, įrengti lingofoniniai kabinetai, veikė vakarinė mokykla. 1966 m. darbą pradėjo muzikos mokyklos, 1972 m. sporto mokyklos, 1988 m. - dailės mokyklos filialai. Dėstomos 3 užsienio kalbos: vokiečių, rusų, anglų. Vyresnėse klasėse yra profiliuotos humanitarinės ir tiksliųjų mokslų klasės.

## [taisyti] Direktoriai

- 1944 m. Gvalda
- 1946 m. A. Gergelytė
- J. Prūsas, J. Šerkšnys, J. Burnys.
- Alfredas Jasiūnas

## [taisyti] Mokytojai

- Asta Juzukonienė, direktoriaus pavaduotoja
- Violeta Petronienė, direktoriaus pavaduotoja

## [taisyti] Mokiniai

Per 50 metų Baisogalos vidurinė mokykla mokyklos baigimo pažymėjimus įteikė 1923 abiturientams (1212 mergaičių ir 711 berniukų). Baisogalos vidurinės mokyklos auklėtiniai istorikas S. Kryževičius, menotyrininkas Leonas Jasiulis, dailininkai Romualdas Budrys, Stasys Budrys, Aloyzas Každailis, Liucija Šulgaitė, Vincas Kisarauskas, Arvydas Každailis.

## [taisyti] Nuorodos

Mokyklos svetainė

| Šis straipsnis apie mokymo įstaigą yra nebaigtas. Jūs galite prisidėti prie Vikipedijos, papildydamas šį straipsnį.

Rodomas puslapis "http://lt.wikipedia.org../../../b/a/i/Baisogalos_vidurin%C4%97_mokykla.html"

Kategorijos: Nepilni Mokymo įstaigos | Radviliškio rajono mokyklos

##### Views

- Straipsnis
- Aptarimas
- Dabartinė versija

##### Paieška